DELEGIRANA ODLOČBA NADZORNEGA ORGANA EFTE

z dne 13. aprila 2021

o potrditvi, da je Norveška uradno prosta Brucella melitensis pri drobnici [2021/1331]

NADZORNI ORGAN EFTE JE –

ob upoštevanju Sporazuma med državami Efte o ustanovitvi nadzornega organa in sodišča ter zlasti člena 1(2) in člena 3 Protokola 1 k Sporazumu,

ob upoštevanju akta iz točke 2. dela 4.1 poglavja I Priloge I k Sporazumu o Evropskem gospodarskem prostoru (v nadaljnjem besedilu: Sporazum EGP),

Direktiva Sveta 91/68/EGS z dne 28. januarja 1991 o pogojih v zvezi z zdravstvenim varstvom živali, ki urejajo trgovanje znotraj Skupnosti z ovcami in kozami (v nadaljnjem besedilu: Direktiva 91/68/EGS),

kakor je bila spremenjena in prilagojena Sporazumu EGP s posebnimi prilagoditvami in sektorskimi prilagoditvami iz Priloge I k navedenemu sporazumu, s točko 4(d) Protokola 1 k Sporazumu EGP ter zlasti členom 15(1) in (2) ter točko 1. dela II poglavja 1 Priloge A k Direktivi 91/68/EGS;

ob upoštevanju naslednjega:

Norveški organ za varnost hrane (v nadaljnjem besedilu: NFSA ) je z dopisom z dne 25. novembra 2020 (dokument št. 1166399) zahteval, da Nadzorni organ Efte (v nadaljnjem besedilu: Nadzorni organ) Norveško potrdi kot uradno prosto Brucella melitensis pri norveških drobnici (v nadaljnjem besedilu: zahtevek). Zahtevku je bilo za namene dokazovanja, da so ovce in koze proste Brucella melitensis, v skladu z zahtevami Direktive 91/68/EGS priloženo spričevalo norveškega veterinarskega inštituta (dokument št. 1166397).

Nadzorni organ je v elektronskem sporočilu z dne 18. decembra 2020 (dokument št. 1171269) od NFSA zahteval dodatne informacije v zvezi s pravno podlago zahtevka.

Norveško ministrstvo za kmetijstvo in prehrano (v nadaljnjem besedilu : ministrstvo ) je z dopisom z dne 5. januarja 2021 (dokument št. 1171267) odgovorilo na zahtevo Nadzornega organa po dodatnih informacijah, priloženo dopisu NFSA z dne 21. decembra 2020 (dokument št. 1171265), v katerem je navedlo, da je pravna podlaga za zahtevo točka 1.(a) ali točka 1.(b) in (c) dela II poglavja 1 Priloge A k Direktivi 91/68/EGS.

Točka 1. dela II poglavja I Priloge A k Direktivi 91/68/EGS določa, da se lahko za državo članico potrdi, da v njej uradno potrjeno ni bruceloze:

Nadzorni organ je v tesnem sodelovanju z Evropsko komisijo proučil informacije, ki jih je predložila Norveška, in na podlagi tega ni mogel skleniti, da so pogoji iz točke 1.(a) dela II poglavja 1 Priloge A k Direktivi 91/68/EGS izpolnjeni. Zato je Nadzorni organ proučil, ali so izpolnjeni pogoji iz točke 1.(b) dela II poglavja 1 Priloge A k Direktivi 91/68/EGS.

Nadzorni organ je v dopisu z dne 28. januarja 2021 (dokument št. 1172699) od ministrstva zahteval, naj potrdi, da je bilo na Norveškem cepljenje proti brucelozi pri drobnici prepovedano najmanj zadnja tri leta.

Ministrstvo je na zahtevo Nadzornega organa po potrditvi odgovorilo v dopisu z dne 23. februarja 2021 (dokument št. 1182614) s priložitvijo dopisa NFSA (dokument št. 1182612), ki potrjuje, da je bilo na Norveškem cepljenje proti brucelozi pri drobnici prepovedano najmanj zadnja tri leta.

Nadzorni organ je v tesnem sodelovanju z Evropsko komisijo proučil vso ustrezno dokumentacijo, ki jo je predložila Norveška, in na podlagi navedenih informacij meni, da so izpolnjeni pogoji iz točke 1.(b) dela II poglavja 1 Priloge A k Direktivi 91/68/EGS, ki morajo biti izpolnjeni, da se Norveška potrdi kot uradno prosta Brucella melitensis pri norveški drobnici.

Nadzorni organ je z Delegirano odločbo št. 20/21/COL (dokument št. 1174462) pravilno predložil osnutek odločbe Veterinarskemu in fitosanitarnemu odboru Efte (v nadaljnjem besedilu: Veterinarski in fitosanitarni odbor) v skladu s členom 15 in točko 1.(c) dela II poglavja 1 Priloge A k Direktivi 91/68/EGS. Veterinarski in fitosanitarni odbor je potrdil osnutek odločbe. Zato je osnutek odločbe v skladu z mnenjem Veterinarskega in fitosanitarnega odbora –

SPREJEL NASLEDNJO ODLOČBOI:

Člen 1 Za Norveško se potrdi, da je uradno prosta bolezni Brucella melitensis pri drobnici.

Člen 2 Ta odločba začne veljati na dan podpisa.

Člen 3 Ta odločba je naslovljena na Norveško.

Člen 4 Ta odločba je verodostojna v angleškem jeziku.